पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के बहराइच जिले का एक वीडियो यहां सरकारी दावाों की कलई खोलने के लिए काफी है। बहराइच के जिला अस्पताल के इमरजेंसी वार्ड में भर्ती एक महिला सांस भी नहीं ले पा रही थी। अस्पताल प्रशासन ऑक्सीजन उपलब्ध कराने के मामले में लाचार था। बुुजुर्ग मां को तड़पते देख दो बेटियों अपने मुंह से मां को ऑक्सीजन देने की कोशिश की, लेकिन उनकी जान नहीं बची।
हैरान करने वाली बात यह है कि अस्पताल प्रशासन को इस मरीज का नाम तक मालूम था।
महिला का घुट रहा था दम
सरकार और स्वास्थ्य महकमे की फाइलों में ऑक्सीजन की कमी नहीं है, लेकिन जमीनी हकीकत कुछ और है। ऑक्सीजन के अभाव में मरीज दम तोड़ रहे हैं। जिला अस्पताल बहराइच का यह मामला सरकार के तमाम दावों की कलई खोल रहा है। शनिवार को यहां एक महिला की हालत बिगड़ने पर उसे लाया गया था। उसका दम घुट रहा था। महिला की दो बेटियों ने ऑक्सीजन सिलेंडर के लिए स्टॉफ की मिन्नतें कीं, लेकिन अस्पताल प्रशासन ने कह दिया कि ऑक्सीजन नहीं है।
यह देख महिला के साथ आईं उसकी दो बेटियां जान बचाने के लिए मुंह से ऑक्सीजन देने लगीं, लेकिन कुछ देर बाद महिला की सांसें थम गईं। मामले का वीडियो भी सामने आया है। आरोप है कि इस मामले को छिपाने के लिए अस्पताल प्रशासन ने तत्काल महिला के शव को वहां से हटवा दिया।
लाते ही मौत हुई थी, ऑक्सीजन की कमी नहीं
अस्पताल के मुख्य चिकित्सा अधीक्षक डॉ. डीके सिंह ने कहा- महिला जब अस्पताल आई थी तो तत्काल उसकी मौत हो गई थी। ऑक्सीजन की व्यवस्था थी। बच्चियों को लगा कि वह अपने मुंह से हवा देकर कुछ कर सकती हैं। इसलिए ऐसा कर रही थीं। बच्चियां भावनाओं में थीं। परिजन महिला को तुरंत लेकर चले गए थे। इसलिए उनका नाम और पता कुछ नहीं नोट किया जा सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn